- Hindi News
- National
- दूदापुरा दूध सहकारी समिति के सचिव ने अध्यक्ष के फर्जी हस्ताक्षर कर बैंक से उठाए ~3.50 लाख
दूदापुरा दूध सहकारी समिति के सचिव ने अध्यक्ष के फर्जी हस्ताक्षर कर बैंक से उठाए ~3.50 लाख
दूदापुरादूध उत्पादक सहाकारी समिति के सचिव ने समिति के अध्यक्ष के फर्जी हस्ताक्षर कर बैंक शाखा देसूरी से 3.50 लाख रुपए की राशि उठाकर फरार हो गया है। ऐसे में किसानों ने सचिव और बैंक के खिलाफ कानूनी कार्रवाई करने को लेकर पुलिस में एक रिपोर्ट दी है। उल्लेखनीय है कि सरस दूध डेयरी द्वारा गांवों में दूध उत्पादक सहकारी समिति का गठन कर डेयरी खोली जाती है। जिसमें उस गांव के पशुपालकों द्वारा डेयरी पर दूध बेचा जाता है। जिनको हर दस दिनों के बाद भुगतान किया जाता है। जो समिति के अध्यक्ष और सचिव द्वारा खोले गए खाते में पशुपालकों की राशि जमा होती है। ऐसे में अध्यक्ष और सचिव दोनों के हस्ताक्षर से बैंक से राशि उठाकर डेयरी पर पशुपालकों को भुगतान किया जाता है। इसके तहत दूदापुरा पंचायत मुख्यालय पर भी सरस डेयरी की दूध समिति का गठन किया। जिसमें अध्यक्ष समाराम चौधरी दूदापुरा और सचिव मोडाराम जणवा चौधरी निवासी बिलिया को मनोनित किया गया। जिसके बाद दूदापुरा गांव के लगभग सभी पशुपालकों ने इसी डेयरी पर दूध बेचना शुरू कर दिया। शुरू में तो इन पशुपालकों को समय पर दूध का भुगतान होता रहा, जिसके कारण पशुपालकों का विश्वास डेयरी के प्रति बढ़ गया। जिसके बाद हर रोज सुबह-शाम 146 पशुपालक डेयरी पर दूध बेचने लगे। मगर इन किसानों को पिछले तीन माह से पशुपालकों को दूध का कोई भुगतान समिति द्वारा नहीं किया जा रहा था। जिसके कारण बैंक में पशुपालकों की 3.50 लाख की राशि एकत्रित हो गई। इसी दौरान समिति के सचिव मोडाराम पुत्र मगाजी जणवा चौधरी निवासी बिलिया ने स्वयं के पास मौजूद चेक पर अध्यक्ष समाराम चौधरी निवासी दूदापुरा के हस्ताक्षर कर बैंक से 3.50 लाख रुपए की राशि उठा दी। उसके बाद सचिव मोडाराम चौधरी दूदापुरा सरस डेयरी से 20 फरवरी, 2017 को फरार हो गया। जिसको लेकर शुक्रवार को दूध उत्पादक सहकारी समिति दूदापुरा की बैठक अध्यक्ष समाराम चौधरी की अध्यक्षता में आयोजित की गई। जिसमे सर्वसम्मति से प्रस्ताव लिया कि सचिव द्वारा अध्यक्ष के फर्जी हस्ताक्षर कर दूध उत्पादकों की राशि को बैंक से उठाकर फरार हो गया। जिसके खिलाफ कानूनी कार्रवाई करने के लिए मामला दर्ज कराने का प्रस्ताव पारित कर समिति के सदस्य पुलिस थाना देसूरी पहुंचे। जहां पर उन्होंने सचिव और दी पाली सेंट्रल को-ऑपरेटिव बैंक के खिलाफ मामला दर्ज करने को लेकर रिपोर्ट दे दी है। मगर समिति के सदस्यों द्वारा पूरे दस्तावेज नहीं देने के कारण मामला दर्ज नहीं हो पाया था।
समिति के सचिव ने अध्यक्ष के फर्जी हस्ताक्षर किए
डेयरीपर दूध बेचने वाले पशुपालकों को दस दिनों में भुगतान किया जाता था। जो समिति के खाते में जमा होती थी, जिसको सचिव और अध्यक्ष मिलकर पशुपालकों को रुपए देते हैं। मगर सचिव ने चेक बुक पर फर्जी हस्ताक्षर कर बैंक से राशि उठा दी।
पुलिसमें रिपोर्ट दी गई है
^दूदापुरादूध उत्पादक सहकारी समिति के सचिव द्वारा बैंक से अध्यक्ष के फर्जी हस्ताक्षर कर 3.50 लाख रुपए की राशि उठाकर फरार हो गया है। जिसके खिलाफ कानूनी कार्रवाई को लेकर पुलिस थाने देसूरी में रिपोर्ट दी गई है। -समाराम चौधरी, अध्यक्ष, दूध उत्पादक सहकारी समिति, दूदापुरा
2014 में हुआ था समिति का गठन
दूधउत्पादकों से उचित मूल्य मिले। इसको लेकर सरस डेयरी द्वारा दूदापुरा गांव में दिनांक 14 अक्टूबर, 2014 को गठन किया था। जिसके बाद गांव के लगभग सभी पशुपालक दूध सरस की इसी डेयरी पर बेचा करते थे।
दूदापुराके 146 पशुपालक डेयरी पर बेचते थे दूध
सरसडेयरी द्वारा दूदापुरा गांव में 2014 को डेयरी खोल थी, जिसके बाद शुरू-शुरू में तो कम पशुपालक दूध बेचते थे। समय पर डेयरी समिति द्वारा पशुपालकों को समय पर भुगतान करने के कारण पशुपालकों का विश्वास बढ़ गया था। जिसके कारण गांव के कुल 146 पशुपालक हमेशा डेयरी पर दूध बेचा करते थे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva